**James L. Furrow**

**29 – 30 September, 2017 Tallinn**

**James L. Furrow,** PhD, on USA Kalifornia osariigis Pasadenas asuva Fulleri psühholoogiakõrgkooli Evelyn ja Frank Freed’i nimelise osakonna pere- ja paariteraapia professor.

Publikatsioone:  *The Emotionally Focused Therapy Casebook: New Directions in Couple Treatment, Becoming an Emotionally Focused Therapist: The Workbook, Preparing for Marriage, and Emotionally Focused Couple Therapy for Dummies.*  Professor Furrow’ publikatsioone on avaldanud ajakirjad *Applied Developmental Science, Developmental Psychology, Journal of Marital and Family Therapy, Journal of Systemic Therapies* ja *Psychology and Spirituality*.

Furrow uurimistöö ja kliiniliste huvide keskmes on tunnetekeskne paariteraapia peredele ja paaridele, protsessi ja tulemuste uurimine paariteraapias ning noorte positiivne areng.  Ta on Ameerika pere- ja paariteraapia assotsiatsiooni kliiniline stipendiaat ning sertifitseeritud perenõustaja.  Dr. Furrow on tunnetekeskse paariteraapia sertifitseeritud terapeut, superviisor ja koolitaja ning Los Angelese tunnetekeskse paariteraapia keskuse asutaja ja tegevdirektor.

**Õppekavanimetus:** “**Katkenud sidemed ja reetmine: Truudusetuse tagajärgedega töötamine tunnetekeskses paariteraapias.”**

**Õppekava kogumaht:**16 tundi

**Sihtgrupp ja õppe alustamise tingimused:** Täiendkoolitus on peredega töötavatele spetsilistidele, et tugevdada oma praktilisi ja teoreetilisi teadmisi ja oskusi kiindumussuhtel põhinevate sekkumiste kasutamist tööks peredega.

**Õppe eesmärk:**

Kahepäevase töötoa jooksul teeme koos terapeutidega läbi protsessi, kuidas lahendada truudusetuse avalikuks tulemise või tegemise tagajärjel tekkinud suhtetraumasid. Presentatsiooni käigus pakutakse praktilistele lahendustele üles ehitatud juhiseid, mis põhinevad kaasaegsel teadmisel sellest, kui hävitavalt mõjub reetmine ja kaotatud usaldus mõlemale partnerile ja suhetele, mida nad püüavad säilitada. Seminari käigus anname ülevaate hindamisest ja stabilisatsiooni loomisest ning ka sellest, millised on piirangud ja vastunäidustused. Tunnetekeskse paariteraapia praktikale kohaselt vaadeldakse töötoas samme, mille abil oleks võimalik lahendada kiindumussuhet mõjutavaid traumasid ja taastada usaldus.

**Õpiväljundid**
**Koolitusel osaleja:**

1. Tundma kiindumussute traumade iseloomulikke jooni ja kiindumussuhte traumade mõju paariteraapiale.
2. Tundma ära kõrvalsuhte mõju paarisuhtele ning nägema sellega seotud kiindumussuhte dünaamikaid.
3. Tundma ära ja töötama läbi reaktiivseid ja rigiidseid mustreid, mis kerkivad esile suhetes, kus on esinenud kiindumussuhte traumasid, ning mõistma nende mustrite mõju tervenemisprotsessile.
4. Tundma tunnetekeskse paariteraapia sekkumisi ja omandavad oskused, et tervendada kõrvalsuhte põhjustatud traumasid.

**Õppe sisu:**

*1. Kiindumussuhte dünaamikad.*

*2. Kiindumussuhte trauma ja selle mõju paarisuhtele.*

*3. Kiindumussuhte trauma hindamine.*

*4. Kiindumussuhte trauma tagajärjel tekkinud rigiidsed suhtemustrid ja reaktsioonid.*

*5. Tunnetekeskse paariteraapia sekkumised, et tervendada kõrvalsuhte põhjustatud traumad.*

**Õppemeetodid:**Tunnetekeskse paariteraapia näitlikustamiseks kasutatakse demonstratsiooni ja videonäiteid, kus paarid töötavad usalduse taastamisega ja kiindumussuhte traumade tervendamisega.

**Nõuded õpingute lõpetamiseks, sh hindamismeetodid ja hindamiskriteeriumid**:
Õpingute lõpetamise tingimuseks on osalemine (vähemalt 80%) auditoorses õppetöös.